Document ID: 32003D0729

A Bizottság határozata
(2003. október 6.)
a Bonamia ostreae és/vagy Marteilia refringens vonatkozásában mentes övezetek jegyzékének megállapításáról szóló 2002/300/EK határozat módosításáról
(az értesítés a C(2003) 3463. számú dokumentummal történt)
(EGT vonatkozású szöveg)
(2003/729/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 806/2003/EK rendelettel [1] módosított, a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre [2], és különösen annak 5. cikkére,
mivel:
(1) A legutóbb a 2003/378/EK bizottsági határozattal [3] módosított 2002/300/EK bizottsági határozat [4] meghatározza a Bonamia ostreae és/vagy a Marteilia refringens betegségtől mentesnek tekinthető írországi területeket.
(2) Írország 2003. június 24-én kelt levelében tájékoztatta a Bizottságot a Bonamia ostreae-nek - egy korábban e betegségtől mentesnek tartott területen - Mayo megye partvonalánál a Blacksod Bayben való kimutatásáról. E terület ezért már nem tekinthető a Bonamia ostrea-től mentes területnek.
(3) A 2002/300/EK határozatot ennek megfelelően módosítani kell.
(4) Az e határozatban előírt intézkedések összhangban vannak a Tápláléklánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/300/EK határozat melléklete helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2003. október 6-án.

Labels: 18
6